Bjørn Bjørnsen
Store norske leksikon,Språk og litteratur,Norsk og samisk litteratur,Nyere norsk litteratur
Bjørn Bjørnsen er en norsk journalist og forfatter. Han har skrevet og vært medredaktør av flere bøker om historiske emner.
Blant Bjørnsens utgivelser er Norge etter 1945 (1975), Det utrolige døgnet (1977), Narvik 1940 (1980) og Slik vi så det. 50 år gjennom kameraøyet (1983). Videre har han utgitt Arbeiderbladets historie i 2 bind: Har du hjerte? Tusener lider! (1984) og Har du frihet og sommersol kjær? (1986). Videre har han skrevet Våre nye folkeeventyr. Medieindustrien mot år 2000 (1993). Han har også utgitt flere lærebøker.Bjørnsen var formann i Norsk Faglitterær Forfatterforening i periodene 1978–1979, 1982–1983 og 1986–1988. Les mer i Store norske leksikon Bjørn Bjørnsen i Norsk biografisk leksikon